‘પધારો મ્હારે દેશ...’ આ આપણા પાડોશી રાજસ્થાનનું ટુરિસ્ટને આકર્ષવાનું સૂત્ર છે. રાજવી સ્ટેટમાં ગુજરાતી પ્રવાસીઓ મોટાપ્રમાણમાં જતા હોય છે પરંતુ આ વખતે દિવાળીમાં ગુજરાતી પ્રવાસીઓને લૂંટવાનો પરવાનો રાજસ્થાન પોલીસે મેળવ્યો છે. GJ નંબરપ્લેટની 10 પૈકી ચાર ગાડીઓના ટુરિસ્ટ ઉદેપુરમાં પોલીસના હાથે લૂંટાઇ રહ્યાં છે. પોલીસની મોડસ ઓપરેન્ડી પણ અજીબ છે. પાવતીની જગ્યાએ તેની હથેળીમાં 10,000 અને 5000 રૂપિયા લખીને બતાવે છે અને પછી આનાકાની થાય એટલે ગાડી જપ્ત કરવાની ધમકી આપે છે, છેવટે 3000 હજારમાં તોડપાણી થાય છે. રાજવી પરિવારોથી શોભી ઉઠતા રાજસ્થાનમાં તહેવારોના સમયમાં ગુજરાતી પ્રવાસીઓને લૂંટવાનો આ મસ્ત કારસો છે. તમે ઉદયપુર પોલીસ વોટ્સઅપમાં મેસેજ કરો કે હેલ્પલાઇન પર મદદ માંગો ત્યારે જવાબની કોઇ અપેક્ષા રાખશો નહીં. એક મહિલા મુખ્યમંત્રી વસુંધરા રાજેના શાસનમાં ગુજરાતી મહેમાનોની આગતા-સ્વાગતા ખૂબ સારી રીતે થઇ રહી છે...